Batalha de Pindus

La batalha de Pindus se debanèt dau 28 d'octòbre au 13 de novembre de 1940 durant la Segonda Guèrra Mondiala. Foguèt la consequéncia d'una ofensiva italiana còntra lei Monts Pindos defenduts per l'armada grèga. Gràcias a la qualitat de sei tropas aupencas, leis Italians capitèron inicialament d'avançar d'aperaquí 40 quilomètres. Pasmens, en causa d'una manca d'organizacion, lo comandament italian poguèt pas mandar de resèrvas per sostenir aquela avançada. Òr, en fàcia, l'armada grèga poguèt aprofichar l'ajuda deis abitants, compres lei fremas e leis enfants, de la region per transportar d'armaments pesucs (artilhariá... etc.) e d'avitalhaments. Una division aupenca italiana foguèt donc rapidament enceuclada e quasi anientada. Conjugat ambé la victòria defensiva grèga d'Elaia–Kalamas, aquò permetèt ai Grècs de tornar conquistar la màger part dei territòris perduts dins lo corrent dei premiers jorns de la batalha e d'intrar en Albania.

 Liames intèrnes 

 Batalha d'Elaia–Kalamas.

 Bibliografia 

 Nòtas e referéncias